FONDUL SOCIAL EUROPEAN

Programul Operaţional Capital Uman 2014-2020

Axa prioritară 6- Educatie si competente

Obiectiv specific 6.14 Cresterea participarii la programe de invatare la locul de munca a elevilor si ucenicilor din invatamantul secundar si tertiar non-universitar, cu accent pe sectoarele economice cu potential competitiv identificate conform SNC si din domeniile de specializare

Titlul proiectului: Practica in teritoriul ITI Delta Dunarii

Contract POCU/711/6/14/134786

**INVITAȚIE DE COLABORARE**

**Asociația Grup de Acțiune Locală LUNCA JOASĂ A SIRETULUI,** în calitate de beneficiar în poriectul ***”Practică în teritoriul ITI Delta Dunării” POCU/711/6/14/134786,*** proiect cofinanțat din Fondul Social European prin Programul Operațional Capital Uman 2014-2020, lansează invitația de a participa la activitățile proiectului ante-menționat, al cărui obiectiv general îl reprezintă facilitarea participării la programe de învățare la locul de muncă pentru 106 de elevi din învățământul secundar și/ sau terțiar non-universitar din teritoriul ITI Delta Dunării, Județul Tulcea și nordul Județului Constanța.

În vederea atingerii obiectivelor proiectului ne dorim crearea de parteneriate între unitățile/instituțiile de învățământ și sectorul privat pentru organizarea stagiilor de practică centrate pe formarea și dezvoltarea de competențe profesionale și transversale cerute pe piața muncii, inclusiv pentru categoriile de persoane dezavantajate, pe domenii de pregătire profesională care pun accent pe sectoarele economice cu potențial competitiv identificate în SNC și în SNCDI, corelate cu programe specifice de consiliere și orientare în carieră în vederea facilitării inserției pe piața muncii a viitorilor absolvenți de învățământ gimnazial, liceal, profesional și postliceal (ISCED 2, 3 si 4).

Din acest considerent, venim la dumneavoastră cu propunerea de colaborare ce presupune, în linii mari, implicarea societății dvs. în activități care să sprijine derularea stagiilor de practică în rândul grupului țintă.

Pentru a facilita luarea unei decizii vă prezentăm în cele ce urmează **avantajele societății dvs.** în urma acestei colaborări:

* Oportunitatea de pregătire practică a unor elevi selectați deja în cadrul proietului;
* Posibilitatea oferirii unei pregătiri practice în rândul grupului țintă adaptate cerințelor activității economice desfășurate de societatea dvs.;
* Remunerarea din bugetul proiectului a activității depuse de către un mentor/tutore desemnat de dvs. caresă pună la dispoziția practicanților tot ceea ce este necesar valorificării cunoștințelor teoretice primite de practicant în cadrul procesului de instruire;
* Degrevarea de cheltuieli logistice privind asigurarea participării grupului țintă la stagiile de practică;
* Oportunitatea cunoașterii unor tineri muncitori, talentați, care pot deveni angajații dumneavoastră după finalizarea studiilor, precum și posibilitatea dezvoltării unor relații de colaborare pe termen lung cu aceștia;
* Menținerea parteneriatului pentru viitoare colaborări atât cu unitațile de învățământ implicate în proiect, dar și cu asociația noastră.

Menționăm de asemenea că societatea dvs. mai poate **beneficia** de o serie de **avantaje** **prin încadrarea în muncă a persoanelor**cu vârste cuprinse între**16**și **29 ani** prevăzute în [**Legea nr.76/2002, privind sistemul asigurărilor pentru şomaj şi stimularea ocupării forţei de muncă**](http://www.mmuncii.ro/pub/imagemanager/images/file/Legislatie/LEGI/L76-2002_act.pdf)**.**

Dintre aceste **avantaje** amintim:

* angajatorii care încadrează în muncă, pe durată nedeterminată, **absolvenţi ai unor instituţii de învăţământ** primesc **lunar**, pe o perioadă de **12 luni**, pentru fiecare absolvent încadrat, o sumă în cuantum de **2.250 lei**. Suma este valabilă și pentru angajatorii care încadrează în muncă, pe durată nedeterminată, **absolvenţi din rândul persoanelor cu handicap**;
* **Angajatorul** care încadrează în muncă **elevi și studenți pe perioada vacanțelor** beneficiază, pentru fiecare elev și student, de un **stimulent financiar lunar** egal cu **50%** din valoarea indicatorului social de referință al asigurărilor pentru șomaj și stimulării ocupării forței de muncă în vigoare, care este, în prezent, 500 de lei, deci ajutorul ajunge la **250 de lei lunar;**

Astfel, având în vedere cele prezentate mai sus, avem speranța că veți considera oportună propunerea noastră de colaborare și vă adresăm rugămintea să ne transmiteți în acest sens răspunsul dumneavoastră prin completarea Scrisorii de intenție anexată invitației.

Am aprecia foarte mult să ne comunicați intenția dumneavoastră în termen de 3 zile lucrătoare astfel încât să putem demara cât mai curând posibil derularea activităților ce implică grupul țintă.

Dacă în luarea deciziei cu privire la propunerea noastră de colaborare aveți nevoie de mai multe informații, ne puteți contacta la adresa de e-mail gal\_ljs@yahoo.com.

De asemenea, pentru mai multe detalii despre proiect vă invităm să accesați linkul <http://pocu.galluncajoasaasiretului.ro/>

Cu stimă,

Carmen PETROPOULOS

Manager de proiect

***Practica in teritoriul ITI Delta Dunarii***